પહેલાં ગુજરાત સરકારમાં નિતીન પટેલ નાયબ મુખ્યમંત્રીની સાથે નાણામંત્રી હતા ત્યારે તેઓ નાનામંત્રી તરીકે પણ ઓળખાતા હતા. હવે પાર્ટીએ ફરીથી તેમને નાણાંમંત્રી બનાવ્યા છે. તેમની હાઇટ ઓછી હોવાથી તેમને નાના મંત્રી તરીકેનું બિરૂદ મળેલું છે. હવે રૂપાણીની કેબિનેટમાં બીજા નાના મંત્રી આવ્યા છે. હા, કૌશિક પટેલ પણ હાઇટમાં નાના હોવાથી તેમને પણ નાના મંત્રી કહેવામાં આવે છે. આ કેબિનેટમાં જૂનિયર હોમ મિનિસ્ટર તરીકે નિયુક્ત થયેલા પ્રદિપસિંહ જાડેજા એવા મંત્રી છે કે તેમની ઉંચાઇને કોઇ મંત્રી પહોંચી શકે તેંમ નથી, કારણ કે તેઓ સૌથી ઉંચા મંત્રી છે. કેબિનેટમાં 19 ભાઇઓ વચ્ચે એક બહેન છે. આ તમામે એક બહેનને સંભાળવાના છે. ભાવનગરના વિભાવરી દવે મહિલા અને બાળકલ્યાણ વિભાગના રાજ્યકક્ષાના મંત્રી છે. ગુજરાતની 47 ટકા મહિલાઓની અપેક્ષાઓ તેઓ કેવી રીતે સંતોષી શકે છે તે તેમની કાર્યપદ્ધતિમાં જોવા મળશે.